open-index/open-wikipedia-markdown huggingface dataset:
Maurice Marie-Sainte

**Maurice Rigobert Marie-Sainte** (4. tammikuuta 1928 Balata – 27. elokuuta 2017 Sainte-Anne) oli martiniquelainen roomalaiskatolinen arkkipiispa. Hänet vihittiin papiksi 21. joulukuuta 1955 ja nimitettiin Fort-de-Francen arkkihiippakunnan vihkipiispaksi sekä Sicilibban titulaaripiispaksi 19. joulukuuta 1968. Piispaksi vihkiminen seurasi 12. lokakuuta 1969. Pääkonsekraattorina toimi Henri-Marie-François Varin de la Brunelière, jota avustivat Charles-Marie-Joseph-Henri de Provenchères ja Patrick Webster.

Marie-Sainte sai 4. heinäkuuta 1972 nimityksen Fort-de-Francen arkkipiispaksi, jona hän toimi, kunnes jäi eläkkeelle 8. tammikuuta 2004.

## Lähteet
Zacarías Ortiz Rolón

**Zacarías Ortiz Rolón** (6. syyskuuta 1934 Arroyos y Esteros – 6. tammikuuta 2020) oli paraguaylainen roomalaiskatolinen piispa. Hän liittyi salesiaaneihin 14. tammikuuta 1961 ja sai pappisvihkimyksensä 14. elokuuta 1965. Hänet nimitettiin Chaco Paraguayon apostoliseksi vikaariksi sekä Minoran titulaaripiispaksi 12. maaliskuuta 1988, ja piispaksi vihkiminen seurasi 26. kesäkuuta. Pääkonsekraattorina toimi Ismael Blas Rolón Silvero, jota avustivat Alejo del Carmen Obelar Colman ja Celso Yegros Estigarribia.

Ortiz Rolón sai 12. heinäkuuta 2003 nimityksen Concepción (Santissima Concezione) en Paraguayn hiippakunnan johtoon. Hän jäi tehtävistään eläkkeelle 11. heinäkuuta 2013.

## Lähteet
Ranskanräätäli

**Ranskanräätäli** (*Monochamus galloprovincialis*) on kookas, musta ja pitkätuntosarvinen kovakuoriaislaji.

## Koko ja ulkonäkö
Ranskanräätäli on melko kookas, 15–22 mm pitkä, musta kovakuoriainen, jonka peitinsiivissä on usein nähtävissä hieman vihertävää kiiltoa. Peitinsiivet ovat pituuteensa nähden melko leveät, profiililtaan laakeat ja niissä on etenkin naaraalla kellertävien karvojen muodostamia laikkuja, jotka saattavat koirailta puuttua kokonaan. Peitinsiipien tyvellä keskellä selkää olevassa kilvekkeessä on karvaton alue, joka ulottuu kilvekkeen etureunasta suunnilleen sen puoleen väliin. Etuselän sivuilla on suuri, terävä hammas ja koiraan tuntosarvet ovat yli kaksi kertaa ruumiin pituiset ja naaraallakin hieman ruumista pitemmät. Muun muassa Suomessa tavattavalla alalajilla *M. g. pistor* raajat ovat mustat, kun taas Keski-Euroopassa tavattavalla alalajilla *M. g. galloprovincialis* raajat ovat punaiset. Takimmaisen raajaparin nilkkojen tyvijaoke on suhteellisen lyhyt ja muodoltaan kolmiomainen.

Ranskanräätäli muistuttaa suuresti suutaria (*Monochamus sutor*) sekä idänräätäliä (*Monochamus urussovii*) ja lajien erottaminen toisistaan vaatii tarkkuutta.

## Levinneisyys
Lajia tavataan Pohjois-Afrikasta Euroopan kautta Lähi-itään ja Siperiaan. Suomessa ranskanräätäliä tavataan Ahvenanmaalta ja etelärannikolta Etelä-Lappiin saakka, mutta se harvinaistuu pohjoista kohti.

## Elinympäristö ja elintavat
Ranskanräätäli on täysin mäntyyn sidoksissa oleva laji. Aikuiset kuoriaiset ovat liikkeellä heinä-elokuussa, ja ne syövät nilaa elävien mäntyjen latvuksissa. Ne suosivat elinpaikkoinaan aurinkoisia ympäristöjä. Naaraat munivat vähän aikaa sitten kuolleiden mäntyjen rangoille ja oksille tai elävien puiden kuoleville oksille. Erityisesti suosiossa ovat tuulen kaatamat puut, hakkuualueille jääneet latvukset sekä puutavaran säilytyspaikat.

Toukat elävät aluksi kuoren alla nilakerroksessa, mutta jyrsivät myöhemmin puun sisään vinosti suuntautuvan, poikkileikkaukseltaan soikean, vajaan senttimetrin levyisen käytävän. Käytävään liittyy puun pinnassa oleva laakea, allasmainen onkalo, joka täyttyy toukan tuottamasta puupurusta ja josta purua saattaa levitä myös kuoren ulkopuolelle. Toukka talvehtii käytävässä puun sisällä. Noin 90&nbsp;% toukista toukkakehitys kestää kaksi vuotta, muilla yhden vuoden. Täysikasvuinen toukka koteloituu lähelle puun pintaa ja aikuinen kuoriainen poistuu pyöreän, noin 6–8 mm läpimittaisen reiän kautta.

Ranskanräätälin toukkien käytävät voivat tehdä pöllipinoihin varastoidusta puutavarasta sahatavaraksi kelpaamatonta. Tuhoja voidaan torjua välttämällä puutavaran pitkää varastointia. Etelämpänä Euroopassa ranskanräätäli on mäntyankeroisen (*Bursaphelenchus xylophilus*) merkittävin levittäjä.

## Lähteet

## Aiheesta muualla
* iNaturalist: Ranskanräätäli (''Monochamus galloprovincialis'')
* UniProt Taxonomy: Monochamus galloprovincialis 
* Lamiinae.org: Monochamus galloprovincialis 
* kuva 
* Pherobase: Semiochemicals of Monochamus galloprovincialis, the Pine sawyer
Gabino Zavala

**Gabino Zavala** (s. 7. syyskuuta 1951) on meksikolaissyntyinen yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan Timothy Manning 28. toukokuuta 1977. Hänet nimitettiin Los Angelesin vihkipiispaksi sekä Tamascanin titulaaripiispaksi 8. helmikuuta 1994, ja piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.

Zavala erosi tehtävistään vihkipiispana 4. tammikuuta 2012. Eroamisen yhteydessä hänen kerrottiin olevan kahden lapsen isä.

## Lähteet
Aleksei Lobanov-Rostovski

**Aleksei Borisovitš Lobanov-Rostovski** (; 30. joulukuuta (J: 18. joulukuuta) 1824 Voronežin alue – 30. elokuuta (J: 18. elokuuta) 1896 Šepetovka) oli venäläinen ruhtinas ja diplomaatti, joka toimi Venäjän ulkoministerinä vuosina 1895–1896.

Lobanov-Rostovski aloitti diplomaattiuransa vuonna 1844 ja hänet nimitettiin 1859 Venäjän edustajaksi Konstantinopoliin. Hän vetäytyi työelämästä vuonna 1863, mutta palasi myöhemmin takaisin virkauralleen ja toimi suurlähettiläänä Konstantinopolissa 1878–1879, Lontoossa 1879–1882, Wienissä 1882–1894 ja Berliinissä 1894–1895. Hänet nimitettiin ulkoministeriksi 10. maaliskuuta 1895. Lobanov tuki edellisenä vuonna solmittua liittoa Ranskan kanssa ja pyrki parantamaan suhteita Saksaan ja Itävalta-Unkariin. Lisäksi hän sai sovittua Venäjän ja Bulgarian välillä vuodesta 1886 vallinneet erimielisyydet.

Päähuomionsa Lobanov suuntasi kuitenkin Itä-Aasian suunnalle. Vuosina 1894–1895 käydyn Kiinan ja Japanin välisen sodan päätteeksi huhtikuussa 1895 solmitun Shimonosekin rauhan mukaan Kiina olisi luovuttanut Japanille Formosan, Peskadorit sekä Liaotungin niemimaan. Lobanov oli valmis hyväksymään tämän, mutta valtiovarainministeri Sergei Witte ja tsaari Nikolai II olivat toista mieltä. Niinpä Lobanov painosti Ranskan ja Saksan tuella huhtikuussa 1895 Japanin luopumaan vaateistaan Liaotungin niemimaahan. Lisäksi hän solmi 3. heinäkuuta 1896 Kiinan kanssa salaisen sopimuksen, jossa Venäjä lupautui suojelemaan Kiinaa hyökkäyksiltä ja vastineeksi Kiina salli Venäjän rakentaa Kiinan itäisen rautatien Vladivostokiin ja ottaa sitä ympäröivän Pohjois-Mantšurian alueen vaikutuspiiriinsä. Lobanov kuoli muutamaa kuukautta tämän jälkeen.

## Lähteet
Matti Rämö (matkakirjailija)

**Matti Rämö** (s. 1962) on suomalainen toimittaja ja matkakirjailija. Hän on tehnyt polkupyörällä matkoja Euroopassa, Afrikassa ja Aasiassa ja on julkaissut matkoistaan yhdeksän kirjaa vuosina 2009–2019. Rämö työskentelee Yleisradion Teksti-TV:n toimittajana ja on koulutukseltaan maantieteilijä. Hän on selostanut matkojaan reaaliaikaisesti myös Yleisradion verkkosivuilla ilmestyvässä blogissaan.
__NOTOC__
## Teokset
*
*
*
*
*
*
*
*
*
*

## Lähteet

## Aiheesta muualla
* Yle Areena: Polkupyörällä Himalajalle. TV-dokumentti.(2016) 
* Yle Areena: Polkupyörällä Intiassa. Äänikirja. Matti Rämö. (2013)
* Yle Areena: Rengasrikkoja Saharassa. Äänikirja. Matti Rämö. (2012)
* Yle Areena: Polkupyörällä Thaimaasta Vietnamiin. Äänikirja. Matti Rämö. (2018)
*
*
*Polkupyörämatkalla joka päivä
Riikka Slunga-Poutsalo

**Riikka Pirjo Maaria Slunga-Poutsalo** (s. 23. huhtikuuta 1971 Alatornio) on suomalainen perussuomalaisten  poliitikko, aluevaltuutettu ja entinen kansanedustaja. Slunga-Poutsalo on toiminut kesäkuusta 2023 lähtien valtiovarainministeri Riikka Purran valtiosihteerinä. Aikaisemmin Slunga-Poutsalo on toiminut mm. perussuomalaisten puoluesihteerinä vuosina 2013–2019 ja kansanedustajana yhden vaalikauden ajan 2019–2023.

## Ura

Slunga-Poutsalo liittyi perussuomalaisiin keväällä 2008. Hänet valittiin Lohjan kaupunginvaltuustoon ensimmäisen kerran vuoden 2008 kunnallisvaaleissa
ja uudelleen vuonna 2012. Hän on Lohjan kaupunginhallituksen varapuheenjohtaja kaudella 2013–2016.

Kesäkuussa 2013 Slunga-Poutsalo valittiin perussuomalaisten puoluesihteeriksi. Hän oli työskennellyt puolueen järjestösihteerinä maaliskuusta 2013 ja aiemmin vuosina 2011–2012. Hän on toiminut myös puolueensa puoluevaltuuston (2009–2011) ja -hallituksen (2011–2012) jäsenenä. Hänen muihin luottamustehtäviinsä on kuulunut muun muassa Helsingin ja Uudenmaan sairaanhoitopiirin hallituksen varapuheenjohtajuus. Vuoden 2019 puoluekokouksessa Slunga-Poutsalo ei asettunut ehdolle puoluesihteeriksi.

Vuoden 2019 eduskuntavaaleissa hänet valittiin kansanedustajaksi Uudenmaan vaalipiiristä perussuomalaisten listalta 4247 äänellä.

Aluevaaleissa 2022 Slunga-Poutsalo valittiin 856 äänellä Länsi-Uudeltamaalta.

## Yksityiselämä

Slunga-Poutsalo on koulutukseltaan rakennuspiirtäjä ja on toiminut vuodesta 2000 yrittäjänä Finn-TK Oy:ssä. Hänellä on kolme aikuista lasta.

## Lähteet

## Aiheesta muualla
*
Octavio Betancourt Arango

**Octavio Betancourt Arango** (4. tammikuuta 1928 Abejorral – 18. kesäkuuta 2017) oli kolumbialainen roomalaiskatolinen piispa. Hänet vihittiin papiksi 1. marraskuuta 1951 ja nimitettiin Medellínin arkkihiippakunnan vihkipiispaksi sekä Germania in Dacian titulaaripiispaksi 23. marraskuuta 1970. Piispaksi vihkiminen seurasi 2. helmikuuta 1971. Pääkonsekraattorina toimi Tulio Botero Salazar, jota avustivat Aníbal Muñoz Duque ja Arturo Duque Villegas.

Betancourt Arango sai 10. marraskuuta 1975 nimityksen Garzónin piispaksi, mutta hän erosi tehtävistään 26. huhtikuuta 1977.

## Lähteet
Mihail Muravjov

**Mihail Nikolajevitš Muravjov** (; 19. huhtikuuta (J: 7. huhtikuuta) 1845 Grodno – 21. kesäkuuta (J: 8. kesäkuuta) 1900 Pietari) oli venäläinen kreivi ja diplomaatti, joka toimi Venäjän ulkoministerinä vuosina 1897–1900. Hän ajoi Venäjän laajentumista Kaukoitään.

## Elämäkerta
Mihail Muravjovin isoisä oli Mihail Muravjov-Vilenski, joka kukisti ankarilla otteilla vuoden 1863 Puolan kapinan Liettuassa. Muravjovin isä oli Grodnon alueen kuvernööri. Muravjov työskenteli Venäjän ulkoministeriössä vuodesta 1864 ja toimi muutaman vuoden Venäjän lähettiläänä Tanskassa ennen nimitystään ulkoministeriksi.

Muravjov kannatti valtakunnan laajentamista Mantšuriassa ja ehdotti Port Arthurin sekä Dalnyn satamien valtaamista Liaotungin niemimaalla. Hänen maaliskuussa 1898 Kiinan kanssa solmimansa sopimus luovutti koko niemimaan 25 vuodeksi Venäjän hallintaan ja antoi Venäjälle luvan rakentaa rautatieyhteys Port Arthurista Harbiniin, josta oli Kiinan itäisen rautatien ansiosta yhteys Venäjän muuhun rautatieverkkoon. Iso-Britannia ja Japani eivät pitäneet Venäjän aseman vahvistumisesta Kaukoidässä, joten Muravjov solmi huhtikuussa 1899 Britannian kanssa sopimuksen, jossa maat tunnustivat toistensa etupiirit Kiinassa. Suhteita Japaniin hän ei sen sijaan kyennyt parantamaan, ja maiden välille kehittynyt eripura johti myöhemmin Venäjän–Japanin sodan puhkeamiseen.

Tsaari Nikolai II:n vaatimuksesta Muravjov esitti tammikuussa 1899 kansainvälistä aseidenriisuntakokousta, joka sitten kokoontui Haagissa touko–heinäkuussa samana vuonna. Kokouksen tuloksena syntyi ensimmäinen Haagin sopimus.

## Lähteet
Punkabilly

**Punkabilly** tai **punk-a-billy** on psychobillyn alalaji, sekoitus punk rockia ja rockabillyä. (Kutsutaan myös hellbillyksi.) 

Tyyli syntyi Yhdysvalloissa ja Englannissa 1970-luvun lopulla. Varhaisimpia yhtyeitä 70-luvulla oli The Cramps. 

## Yhtyeet
*The Cramps
*Mad Sin
*The Living End
*Horrorpops
*Pitbullfarm
*Hank Williams III
*Stray Cats (varhaistuotantoa)
*Social Distortion
*Demented Are Go
*Bloodsucking Zombies From Outer Space

## Katso myös
*Deathrock
*Rokkari
*Teddy
Mongolian presidentinvaali 2013

**Mongolian presidentinvaali 2013** käytiin 26. kesäkuuta 2013, jolloin Mongolian presidentiksi valittiin demokraattisen puolueen ehdokas ja istuva presidentti Tsahiagiin Elbegdorž. Hän saavutti vaalin ensimmäisellä kierroksella tarvittavan äänienemmistön voittaakseen kansanpuolueen Badmaanyambuugiin Bat-Erdenein sekä kansan vallankumouspuolueen Natsagiin Udvalin.

## Lähteet
Bra (kaupunki)

**Bra** on kaupunki Cuneon maakunnassa Piemontessa. Se sijaitsee Torinosta viisikymmentä kilometriä etelään. Kaupungin pinta-ala on 60 km² ja väkiluku noin 30&nbsp;000. Kaupunki tunnetaan Slow Food -liikkeen keskuspaikkana.

## Lähteet

## Aiheesta muualla
Kaupungin viralliset sivut
Vladimir Lamsdorff

**Vladimir Nikolajevitš Lamsdorff** (, *Lamsdorf*; 6. tammikuuta 1845 (J: 25. joulukuuta 1844) Pietari – 19. maaliskuuta (J: 6. maaliskuuta) 1907 San Remo, Italia) oli venäläinen kreivi ja diplomaatti, joka toimi Venäjän ulkoministerinä vuosina 1901–1906.

Lamsdorff kuului alkujaan westfalenilaiseen aatelissukuun, joka oli asettunut 1400-luvulla Kuurinmaalle ja saanut 1817 kreivin arvon Venäjän aatelissa. Lamsdorff aloitti uransa Venäjän ulkoministeriössä 1866 ja yleni vuoteen 1892 mennessä ulkoministerin apulaiseksi. Hänet nimitettiin elokuussa 1900 virkaatekeväksi ja seuraavan vuoden tammikuussa varsinaiseksi ulkoministeriksi. Lamsdorffin ulkoministerikaudella Venäjä ja Itävalta-Unkari saivat lokakuussa 1903 sovittua yhteisestä politiikasta Makedoniassa syntyneen kansannousun suhteen niin sanotun Mürzstegin ohjelman muodossa. Hän pyrki myös säilyttämään Venäjän suhteet Japaniin rauhanomaisina, mutta ei kyennyt estämään Venäjän–Japanin sodan puhkeamista helmikuussa 1904. Sodan aikana Venäjän ja Ison-Britannian välille uhkasi syntyä konflikti niin sanotun Doggermatalikon välikohtauksen seurauksena, mutta Lamsdorffin ponnistelujen ansiosta asiaan saatiin rauhanomainen ratkaisu. Tavatessaan toisensa heinäkuussa 1905 Venäjän tsaari Nikolai II ja Saksan keisari Vilhelm II päättivät solmia Koiviston sopimuksena tunnetun puolustusliiton maidensa välillä. Heti kuultuaan sopimuksesta Lamsdorff taivutteli Nikolain hautaamaan sen, sillä Ranska oli Venäjän pääliittolainen.

Lamsdorff jätti ulkoministerin tehtävät toukokuussa 1906 ja hänet nimitettiin Venäjän valtakunnanneuvoston jäseneksi.

## Lähteet
Juan Godayol Colom

**Juan Godayol Colom** (s. 4. syyskuuta 1943 Mataró) on Perussa toimiva espanjalainen roomalaiskatolinen piispa.

Hänet vihittiin salesiaanien papiksi 13. elokuuta 1972 ja nimitettiin Ayavirin alueprelatuurin johtoon 4. joulukuuta 1991. Piispaksi vihkiminen seurasi 4. tammikuuta 1992. Pääkonsekraattorina toimi Luigi Dossena, jota avustivat Fernando Vargas Ruiz de Somocurcio ja José Ramón Gurruchaga Ezama. 

Godayol Colom erosi tehtävistään prelaattina 18. helmikuuta 2006.

## Lähteet
Pablo Lizama Riquelme

**Pablo Lizama Riquelme** (s. 4. kesäkuuta 1941 Santiago de Chile) on chileläinen roomalaiskatolinen arkkipiispa. Hänet vihittiin papiksi 6. heinäkuuta 1967 ja nimitettiin Illapelin alueprelatuurin johtoon 19. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Juan Francisco Fresno Larraín, jota avustivat Carlos González Cruchaga ja José Joaquín Matte Varas. 

Lizama Riquelme sai 24. helmikuuta 1988 nimityksen Talcan vihkipiispaksi. 4. huhtikuuta 1991 hänet nimitettiin Melipillan piispaksi ja 4. tammikuuta 1999 Chilen sotilaspiispaksi. 27. helmikuuta 2004 Lizama Riquelme sai nimityksen Antofagastan koadjuuttoriarkkipiispaksi, ja 26. marraskuuta 2004 hänestä tuli sen arkkipiispa.

Lizama Riquelme sai 9. lokakuuta 2012 lisäksi nimityksen apostoliseksi hallitsijaksi Iquiquen hiippakuntaan.

## Lähteet
Mersey

**Mersey** on 110 kilometriä pitkä joki, joka virtaa Penniineiltä länteen Manchesterin kaupungin halki ja laskee Irlanninmereen Liverpoolissa. Joki alkaa Stockportista, missä kaksi Penniineiltä tulevaa päähaaraa, Tame ja Goyt, yhtyvät toisiinsa. Flixtonissa siihen liittyy Irwell-niminen sivujoki oikealta, ja Runcornissa Weaver-niminen sivujoki vasemmalta. Runcornista alkaa 75 neliökilometrin laajuinen estuaari.

## Lähteet

## Aiheesta muualla
Abraham Mateo

**Abraham  Mateo Chamorro** (s. 25. elokuuta 1998 San Fernando, Cádiz, Espanja) on espanjalainen näyttelijä ja laulaja. Hänen suurin hittinsä on vuonna 2012  ilmestynyt *Señorita*. Hän toimii One Directionin lämmittelijänä yhtyeen Where We Are -kiertueella Euroopassa. 

## Diskografia

### Albumit
* *Abraham Mateo* (2009)
* *AM* (2013)
* *Who I AM* (2014)
* *Are You Ready* (2015)
* *A cámara lenta* (2018)

### Singlet
**Vuelve conmigo* (2009)
**Desde que te fuiste* (2011)
**Señorita* (2012)
**Girlfriend* (2013)
**Lánzalo* (2014)
**All the girls* (2014)
**Todo terminó* (2015)
**Old School* (2015)
**If I Can’t Have You* (2015)
**Are You Ready* (2016)
**When You Love Somebody* (2016)
**Mueve* (feat. Lali) (2016)
**Mi vecina* (2016)
**Taste the feeling* (2017)
**Loco enamorado* (feat. Farruko & Christian Daniel) (2017)
**Háblame bajito* (mit 50 Cent & Austin Mahone) (2017)
**Mentirosa Compulsiva* (mit Lérica) (2018)
**Se acabó el amor* (mit Yandel & Jennifer Lopez) (2018)
**A cámara lenta* (2018)
**Bom bom*  (mit Yenddi, De La Ghetto, Jon Z) (2018)
**Mejor que él* (2018)
**No Encuentro Palabras*, Feat Manuel Turizo (2020)

## Aiheesta muualla
* Abraham Mateoin virallinen kotisivu
SV Kaltern/Caldaro

**SV Kaltern/Caldaro** on italialainen jääkiekkojoukkue Caldaron kaupungista. Joukkue on perustettu vuonna 1962 ja se pelaa Italian Hockey Leaguessa.

## Joukkue kaudella 2025–2026

## Aiheesta muualla
* http://www.eishockey-kaltern.com/de/home.html
Ella Vanhanen

**Ella Vanhanen** (s. 15. syyskuuta 1993) on suomalainen jalkapalloilija, joka on pelannut liigatasolla yli kymmenen vuotta. Hän on pelannut niin hyökkääjänä, keskikenttäpelaajana kuin puolustajanakin.

Vanhanen edusti uransa alkupuolella Kuopion Palloseuraa, Kuopion MimmiFutista ja kolmatta kuopiolaisseuraa Pallokissoja. Kaudet 2014–2016 hän edusti Åland Unitedia, josta hän palasi Pallokissoihin kaudeksi 2017.. Kausina 2019–2021 hän edusti Kuopion Palloseuraa. Hän on pelannut kaikkiaan 211 liigaottelua ja tehnyt niissä 20 maalia. Hän voitti Suomen-mestaruuden kaudella 2021.

Ensimmäiset maaottelunsa Vanhanen pelasi huhtikuussa 2013 Slovakiaa vastaan. Vuoden 2014 loppuun mennessä hän on pelannut seitsemän naisten maaottelua. EM-kilpailuissa 2013 hän pääsi kentälle vaihtopelaajana alkulohkon ottelussa Ruotsia vastaan.

## Lähteet
Natalia Kuikka

**Natalia Kuikka** (s. 1. joulukuuta 1995 Kemi) on suomalainen jalkapalloilija, joka edustaa Yhdysvaltain NWSL-sarjassa pelaavaa Chicago Starsia. Hänet valittiin vuosina 2017, 2020, 2021, 2022 ja 2023 Palloliiton vuoden naispelaajaksi. Kuikka voitti kauden 2022 NWSL-liigan mestaruuden Portland Thornsin joukkueessa. Urheilutoimittajain liitto nimesi hänet 2022 vuoden jalkapalloilijaksi.

Ensimmäiset naisten maaottelunsa Kuikka pelasi kesäkuussa 2013 Ranskaa ja Sveitsiä vastaan. Vuoden 2013 EM-kilpailuissa hän tuli vaihtopelaajana kentälle kaikissa Suomen kolmessa ottelussa. Vuoden 2022 EM-kilpailuissa hän tuli ensimmäisessä ottelussa 66. minuutilla vaihdosta kentälle ja pelasi täydet minuutti kahdessa muussa ottelussa. Kesäkuun 2025 loppuun mennessä hän on pelannut 99 naisten maaottelua ja tehnyt niissä neljä maalia. Ensimmäisen maaottelumaalinsa hän teki EM-karsintaottelussa Espanjaa vastaan lokakuussa 2015, toisen EM-karsintaottelussa Irlantia vastaan kesäkuussa 2016, kolmannen EM-karsintaottelussa Kyprosta vastaan marraskuussa 2019 ja neljännen EM-jatkokarsintaottelussa Skotlantia vastaan joulukuussa 2024. Kuikka edusti Suomea Kanadassa pidetyissä vuoden 2014 alle 20-vuotiaiden MM-kilpailuissa.

Kotimaassa Kuikka edusti viimeksi kemiläistä Merilappi Unitedia, josta hän siirtyi kesällä 2015 Yhdysvaltain yliopistosarjaan. Merilappi Unitedissa pelatessaan hänet valittiin kaudella 2012 naisten Ykkösen parhaaksi pelaajaksi.

Kuikka valmistui vuoden 2018 lopussa Yhdysvalloissa Floridan osavaltionyliopistosta kriminologiksi ja voitti Yhdysvaltain naisten yliopistosarjan mestaruuden koulunsa joukkueessa ja valittiin koko sarjan parhaaksi pelaajaksi. Keväällä 2019 Kuikka siirtyi Ruotsiin naisten pääsarjaan eli Damallsvenskaniin ja siellä pelaavaan pelaavaan Göteborgiin. Lokakuussa 2020 hän solmi Portland Thornsin kanssa vuoden 2021 alusta alkavan kaksivuotisen sopimuksen. Hän pelasi Portlandissa kolmen vuoden aikana 59 NWSL:n ottelua ja teki niissä kaksi maalia. Hän siirtyi tammikuussa 2024 Chicago Starsiin.

## Lähteet
Sigrid Sundgren-Schnéevoigt

**Sigrid Ingeborg Schnéevoigt** [šne:foht] (o.s. **Sundgren**; 17. kesäkuuta 1878 Helsinki – 14. syyskuuta 1953) oli suomalainen pianisti.

Sigrid Sundgren-Schnéevoigt opiskeli pianonsoittoa Helsingin musiikkiopistossa vuosina 1886–1894 muiden muassa William Dayasin johdolla ja Berliinissä Ferruccio Busonin johdolla vuosina 1894–1897. Vuonna 1898 hän avioitui sellisti-kapellimestari Georg Schnéevoigtin kanssa, ja yhdessä he esittivät kamari- ja orkesterimusiikkia. Sundgren-Schnéevoigt teki konserttikiertueita Euroopassa, Amerikassa ja Australiassa, osittain yhdessä puolisonsa kanssa, ja ulkomailla häntä verrattiin sellaisiin pianisteihin kuin Raul Pugnoon, Sophie Menteriin ja Teresa Carreñoon.

Schnéevoigt oli myös pianonsoitonopettaja. Hän opetti Helsingin musiikkiopistossa vuosina 1908–1910 ja 1912–1914 sekä antoi yksityisopetusta sekä Suomessa että ulkomailla. Hänen oppilaitaan olivat Kosti Vehanen, Ernst Linko ja Margaret Kilpinen.

## Lähteet

## Aiheesta muualla
* 50 vuotta. *Helsingin Sanomat* 17.6.1928, s. 14
Henni Malinen

**Henni Malinen** (s. 17. marraskuuta 1988) on suomalainen jalkapalloilija, joka edustaa Naisten Liigassa pelaavaa espoolaista FC Honkaa. Hän on pelipaikaltaan hyökkääjä.

Malisen kasvattajaseura on Savonlinnan Työväen Palloseura. Hän on FC Hongan lisäksi edustanut Kuopion MimmiFutista, FC Kuusysiä ja porilaista NiceFutista. Hän kuului Suomen naisten maajoukkueeseen vuoden 2013 EM-kisoissa, mutta ei päässyt siellä pelaamaan yhtään ottelua.

## Lähteet
Nea-Stina Liljedahl-Martinez

**Nea-Stina Liljedahl-Martinez** (o.s. **Liljedahl**, s. 16. tammikuuta 1993) on suomalainen jalkapalloilija. Hän edusti viimeksi kaudella 2022 Kansallisessa Liigassa Nurmijärven Jalkapalloseuraa. Hän oli pelipaikaltaan puolustaja tai keskikenttäpelaaja.

Liljedahl-Martinez on liigassa edustanut aiemmin Helsingin Jalkapalloklubia kauteen 2012 saakka ja FC Honkaa kausina 2013–2016. Kausina 2017–2021 hän pelasi Ykkösessä PK Keski-Uusimaan joukkueessa. Hän kuului Suomen naisten maajoukkueeseen vuoden 2013 EM-kisoissa mutta ei päässyt siellä pelaamaan yhtään ottelua.

## Lähteet
Cole Harbour

**Cole Harbour** on 25&nbsp;000 asukkaan lähiö (aiempi kaupunki) Kanadassa Nova Scotian provinssin pääkaupungissa Halifaxissa Nova Scotian saarella Atlantin valtameren rannikolla. Se on osa noin 93&nbsp;000 asukkaan valtiollisten vaalien Dartmouth—Cole Harbourin äänestysaluetta.

Siellä järjestetään syksyisin sadonkorjuujuhlan nimellä kulkeva ilmainen musiikkijuhla *Country Harvest Music Festival* oheistapautumineen. 

Cole Harbour on NHL-pelaajien Sidney Crosbyn ja Nathan MacKinnonin entinen kotikaupunki.

## Lähteet
Itä–Länsi-ottelu 1957

Vuoden 1957 Pesäpallon **[[Itä–Länsi-ottelu]]** pelattiin Hesperiassa 8. syyskuuta. Tämä oli kaikkiaan 23. Itä-Länsi-ottelu ja kuudestoista ja toinen perättäinen, joka pelattiin Helsingissä. Katsojamääräksi ilmoitettiin 5000.

Ensimmäisen ja viimeisen kerran järjestettiin myös Itä–Länsi B-ottelu. Se pelattiin samana päivänä varsinaisen ottelun kanssa. Pelipaikkana oli Hamina. Länsi voitti kamppailun juoksuin 7–4.

## Osallistujat

### Vaihdot

* Länsi: Liukkonen ja Niemi pois ja Vainio ja Pesonen tilalle 6 vrp:ssa.

## Juoksulista
Länsi aloitti sisällä.

## Lähteet
* mrasilainen.com/
* B-ottelu
Cirilo Flores

**Cirilo B. Flores** (20. kesäkuuta 1948 Corona, Kalifornia – 6. syyskuuta 2014 San Diego) oli yhdysvaltalainen roomalaiskatolinen piispa. Hänet vihki papiksi Orange in Californian hiippakuntaan Norman Francis McFarland 8. kesäkuuta 1991. Hänet nimitettiin saman hiippakunnan vihkipiispaksi sekä Quizan titulaaripiispaksi 5. tammikuuta 2009, ja piispaksi vihkiminen seurasi 19. maaliskuuta. Pääkonsekraattorina toimi Tod David Brown, jota avustivat Norman Francis McFarland ja Dominic Mai Luong. 

Flores sai 4. tammikuuta 2012 nimityksen San Diegon koadjuuttoripiispaksi.

## Lähteet
Vitolo

**Víctor Machín Pérez** eli **Vitolo** (s. 2. marraskuuta 1989 Las Palmas, Kanariansaaret) on espanjalainen jalkapalloilija. Hän edustaa Espanjan Primera Divisiónissa pelaavaa Getafea. Vitolo on luontaiselta pelipaikaltaan vasen laitalinkki, mutta hän voi pelata tarvittaessa myös hyökkääjänä.

## Seurajoukkueura
Vitolo on Unión Deportiva Las Palmasin junioriakatemian kasvatti. Vitolo pelasi seuran reservijoukkueessa vuodet 2008–2010, jonka jälkeen hänet nostettiin edustusjoukkueeseen. Ensimmäisen ottelunsa edustusjoukkueessa hän pelasi 28. elokuuta 2010 Gimnàstic Tarragonaa vastaan. Hän teki ensimmäisen maalinsa 11. syyskuuta 2010 pelatussa ottelussa Alcorcónia vastaan.

28. kesäkuuta 2013 Vitolon vahvistettiin siirtyvän Sevillaan 3 miljoonan euron siirtokorvauksella.

## Lähteet

## Aiheesta muualla
* Vitolon tilastot BDFutbol-sivustolla
Jossu

"**Jossu**" on rap-artisti Cheekin ensimmäinen single hänen kahdeksannelta studioalbumiltaan *[[Kuka muu muka]]*. Kappale sai ensisoittonsa YleX:llä 31. toukokuuta 2013, ja se julkaistiin musiikkivideona päivää myöhemmin. Kappaleella vierailee reggaeartisti Jukka Poika, ja se sisältää samplen Taikapeili-yhtyeen kappaleesta "Jos sulla on toinen". "Jossu" on myös vuoden 2013 virallinen kesäkumikappale. Kappale nousi myös Suomen virallisen singlelistan, Latauslistan ja Finnish Dance Chartin ensimmäiselle sijalle. Kappale on noussut myös Suomen Spotifyn kuunnelluimmaksi kappaleeksi.

## Arvostelu
Suursuosiostaan huolimatta kappale sai osakseen myös kritiikkiä. Kappaletta arvosteltiin muun muassa blogikirjoituksessa, jossa sen kerrottiin lietsovan kielteisiä asenteita naisten seksuaalisuutta kohtaan. Kappale on herättänyt ristiriitaisia mielipiteitä myös YouTubessa ja Facebookissa. 

## Kappaleet
#

## Listasijoitukset

## Lähteet
Antti Munukka

**Antti Munukka** (s. 3. maaliskuuta 1982 Helsinki) on suomalainen jalkapalloerotuomari. Munukka on tuomaroinut 2014 FIFA World Cupin karsinnoissa, Veikkausliigassa (vuodesta 2010) ja Eurooppa-liigassa.

Munukka palkittiin Suomessa vuoden ansioituneimpana mieserotuomarina vuosina 2012 ja 2016.

## Lähteet
John Joseph Graham

**John Joseph Graham** (11. syyskuuta 1913 Philadelphia, Pennsylvania – 4. elokuuta 2000) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan Luigi Traglia 26. helmikuuta 1938. Hänet nimitettiin Philadelphian vihkipiispaksi sekä Sabratan titulaaripiispaksi 25. marraskuuta 1963, ja piispaksi vihkiminen seurasi 7. tammikuuta 1964. Pääkonsekraattorina toimi John Joseph Krol, jota avustivat George Leo Leech ja Gerald Vincent McDevitt.

Graham osallistui Vatikaanin toiseen kirkolliskokoukseen. Hän jäi eläkkeelle 8. marraskuuta 1988.

## Lähteet
Eugénio Salessu

**Eugénio Salessu** (27. elokuuta 1923 – 20. tammikuuta 2011) oli angolalainen roomalaiskatolinen piispa. Hänet vihittiin papiksi 14. heinäkuuta 1957 ja nimitettiin Malanjen hiippakunnan johtoon 3. helmikuuta 1977. Piispaksi vihkiminen seurasi 6. maaliskuuta. Pääkonsekraattorina toimi Giovanni De Andrea, jota avustivat Eduardo André Muaca ja Manuel Franklin da Costa.

Salessu jäi eläkkeelle 75-vuotispäivänään 27. elokuuta 1998.

## Lähteet
José García y Goldaraz

**José García y Goldaraz** (27. lokakuuta 1893 – 10. heinäkuuta 1973) oli espanjalainen roomalaiskatolinen arkkipiispa. Hänet vihittiin papiksi Vitorian hiippakuntaan 21. joulukuuta 1918 ja nimitettiin Orihuelan hiippakunnan johtoon 10. elokuuta 1944. Piispaksi vihkiminen seurasi 26. marraskuuta. Pääkonsekraattorina toimi Gaetano Cicognani, jota avustivat Leopoldo Eijo y Garay ja Luis Almarcha Hernández. 

García y Goldaraz sai 25. elokuuta 1953 nimityksen Valladolidin arkkipiispaksi, jonka virkaan hänet asetettiin 15. marraskuuta. Hän osallistui Vatikaanin toiseen kirkolliskokoukseen. Hän jäi eläkkeelle 2. heinäkuuta 1970, jolloin hän sai vielä nimityksen Ferentiumin titulaariarkkipiispaksi. Hän erosi myös titulaariarkkihiippakunnan johdosta 11. joulukuuta 1970.

## Lähteet
António Francisco Jaca

**António Francisco Jaca** SVD (s. 3. marraskuuta 1963 Quessua) on angolalainen roomalaiskatolinen piispa. Hänet vihki papiksi Eugénio Salessu 29. syyskuuta 1990. Hänet nimitettiin Caxiton hiippakunnan johtoon 6. kesäkuuta 2007, ja piispaksi vihkiminen seurasi 22. heinäkuuta. Pääkonsekraattorina toimi Ivan Dias, jota avustivat Damião António Franklin ja Luis María Pérez de Onraita Aguirre. Jaca asetettiin virkaansa 14. lokakuuta.

## Lähteet
Javier Osés Flamarique

**Javier Osés Flamarique** (23. elokuuta 1926 Tafalla – 22. lokakuuta 2001) oli espanjalainen roomalaiskatolinen piispa. Hänet vihittiin papiksi 19. maaliskuuta 1950 ja nimitettiin Huescan hiippakunnan vihkipiispaksi sekä Abulan titulaaripiispaksi 10. marraskuuta 1969. Piispaksi vihkiminen seurasi 8. joulukuuta. Pääkonsekraattorina toimi Luigi Dadaglio, jota avustivat Pedro Cantero Cuadrado ja José María Cirarda Lachiondo.

Osés Flamarique sai 28. helmikuuta 1977 nimityksen Huescan piispaksi, jona hän toimi, kunnes jäi eläkkeelle 24. elokuuta 2001.

## Lähteet
Pedro Cantero Cuadrado

**Pedro Cantero Cuadrado** (23. helmikuuta 1902 Carrión de los Condes – 19. joulukuuta 1978) oli espanjalainen roomalaiskatolinen arkkipiispa. Hänet vihittiin papiksi 22. maaliskuuta 1926 ja nimitettiin Barbastron hiippakunnan johtoon 19. joulukuuta 1951. Piispaksi vihkiminen seurasi 27. huhtikuuta 1952. Pääkonsekraattorina toimi Leopoldo Eijo y Garay, jota avustivat José Souto Vizoso ja Arturo Tabera Araoz. 

Cantero Cuadrado sai 22. lokakuuta 1953 nimityksen Huelvan piispaksi ja 20. toukokuuta 1964 Zaragozan arkkipiispaksi. Hän osallistui Vatikaanin toiseen kirkolliskokoukseen ja jäi eläkkeelle 3. kesäkuuta 1977.

## Lähteet
John Baskerville

**John Baskerville** (28. tammikuuta 1706 Wolverley – 8. tammikuuta 1775 Birmingham) oli brittiläinen liikemies, keksijä, kirjanpainaja, kirjainopettaja ja kalligrafi. Hänet tunnetaan parhaiten hänen vuonna 1756 suunnittelemastaan ja hänen nimeään kantavasta kirjaintyypistä.
Oman kirjapainon Baskerville perusti vuonna 1752 ja Cambridgen yliopiston kirjanpainajana hän toimi vuosina 1758-1768.

## Katso myös
* Antiikva
* Baskerville
* ITC New Baskerville
* Kirjaintyyppi
* Typografia

## Lähteet
Zeferino Zeca Martins

**Zeferino Zeca Martins** SVD (s. 8. maaliskuuta 1966 Cacolo) on angolalainen roomalaiskatolinen arkkipiispa. Hänet vihittiin papiksi 6. elokuuta 1995 ja nimitettiin Luandan arkkihiippakunnan vihkipiispaksi sekä Tanaramusan titulaaripiispaksi 19. toukokuuta 2012. Piispaksi vihkiminen seurasi 12. elokuuta. Pääkonsekraattorina toimi Damião António Franklin, jota avustivat José Manuel Imbamba ja António Francisco Jaca. 1. lokakuuta 2018 Zeca Martins nimitettiin Huambon arkkipiispaksi.

## Lähteet
Edward Thomas Hughes

**Edward Thomas Hughes** (13. marraskuuta 1920 Lansdowne – 25. joulukuuta 2012) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan Hugh Louis Lamb 31. toukokuuta 1947. Hänet nimitettiin Philadelphian vihkipiispaksi sekä Segian titulaaripiispaksi 14. kesäkuuta 1976, ja piispaksi vihkiminen seurasi 21. heinäkuuta. Pääkonsekraattorina toimi John Joseph Krol, jota avustivat Gerald Vincent McDevitt ja Martin Nicholas Lohmuller.

Hughes sai 11. joulukuuta 1986 nimityksen Metuchenin piispaksi New Jerseyyn. Hänet asetettiin virkaansa 5. helmikuuta 1987. Hän erosi tehtävistään 8. heinäkuuta 1997.

## Lähteet
José Bascuñana y López

**José Bascuñana y López** (30. joulukuuta 1905 Orihuela – 14. tammikuuta 1979) oli espanjalainen roomalaiskatolinen piispa. Hänet vihittiin papiksi 2. kesäkuuta 1928 ja nimitettiin Ciudad Rodrigon hiippakunnan johtoon 11. kesäkuuta 1955. Piispaksi vihkiminen seurasi 18. syyskuuta. Pääkonsekraattorina toimi Ildebrando Antoniutti, jota avustivat José García y Goldaraz ja Pablo Barrachina Estevan.

Bascuñana y López sai 20. toukokuuta 1964 nimityksen Solsonan piispaksi, jona hän toimi, kunnes erosi tehtävistään 19. helmikuuta 1977. Hän osallistui Vatikaanin toiseen kirkolliskokoukseen.

## Lähteet
Pablo Barrachina Estevan

**Pablo Barrachina Estevan** (31. lokakuuta 1912 Jérica – 13. lokakuuta 2008) oli espanjalainen roomalaiskatolinen piispa. Hänet vihittiin papiksi Segorben hiippakuntaan 13. heinäkuuta 1941 ja nimitettiin Orihuelan hiippakunnan johtoon 31. maaliskuuta 1954. Piispaksi vihkiminen seurasi 29. kesäkuuta. Pääkonsekraattorina toimi Ildebrando Antoniutti, jota avustivat José Pont y Gol ja Jacinto Argaya Goicoechea.

Vuonna 1959 Orihuelan hiippakunnan nimi muutettiin muotoon Orihuela-Alicante. Barrachina Estevan osallistui Vatikaanin toiseen kirkolliskokoukseen. Hän jäi eläkkeelle Orihuela-Alicanten piispan tehtävistä 12. toukokuuta 1989.

## Lähteet
Jacinto Argaya Goicoechea

**Jacinto Argaya Goicoechea** (28. marraskuuta 1903 Vera de Bidasoa – 12. maaliskuuta 1993) oli espanjalainen roomalaiskatolinen piispa. Hänet vihittiin papiksi 2. kesäkuuta 1928 ja nimitettiin Valencian arkkihiippakunnan vihkipiispaksi sekä Geraksen titulaaripiispaksi 15. elokuuta 1952. Piispaksi vihkiminen seurasi 26. lokakuuta. Pääkonsekraattorina toimi Marcelino Olaechea Loizaga, jota avustivat Enrique Delgado y Gómez ja José García y Goldaraz.

Argaya Goicoechea sai 12. syyskuuta 1957 nimityksen Mondoñedon (vuodesta 1959 Mondoñedo-Ferrol) ja 18. marraskuuta 1968 San Sebastiánin piispaksi. Hän osallistui Vatikaanin toiseen kirkolliskokoukseen. Hän jäi eläkkeelle 16. helmikuuta 1979.

## Lähteet
Sami Karppinen (jääkiekkovalmentaja)

**Sami Karppinen** on suomalainen jääkiekkovalmentaja, joka toimii Suomi-sarjajoukkue Nokian Pyryn päävalmentajana. Karppisella on pelaajataustaa II-divisioonasta, jossa hän pelasi hyökkääjänä.

## Ura
### Pelaajaura
Karppinen siirtyi Oulun Kärppien C-nuorista TuTon A-nuorten I-divisioonajoukkueeseen kaudeksi 1994–1995. Kaudella 1995–1996 hän pelasi samaa sarjaa Raahe-Kiekossa, jossa Karppinen pelasi myös ensimmäiset miesten pelinsä II-divisioonassa. Kaudella 1996–1997 hän pelasi II-divisioonaa Kajaanin Hokissa ja kaksi viimeistä kauttaan Haukiputaan Ahmoissa.

### Valmentajaura
Karppinen toimi jo kaudella 2005–2006 nykyisen Ässien päävalmentajan Pekka Virran apuvalmentajana KalPan A-nuorissa. Virran noustua KalPan SM-liigajoukkueen päävalmentajaksi syyskuussa 2006 Karppinen nousi puolestaan KalPan A-nuorten päävalmentajaksi. Hän johdatti joukkueen A-nuorten Suomenmestaruuteen keväällä 2008.

Karppisella olisi ollut vielä sopimus KalPan A-nuorten kanssa kaudelle 2010–2011, mutta hän kuitenkin purki sopimuksensa siirryttään 1+1-vuotisella sopimuksella Mestis-joukkue Kajaanin Hokin päävalmentajaksi. Karppisen pesti Hokissa jäi kuitenkin lyhyeksi, sillä hänet erotettiin lokakuussa, kun joukkue oli sarjataulukossa toiseksi viimeisenä. Kaudeksi 2011–2012 Karppinen siirtyi Tampereen Ilveksen A-nuorten päävalmentajaksi.

Kahden Ilveksessä vietetyn kauden vuoden Karppinen palasi kaudeksi 2013–2014 Pekka Virran aisapariksi ja siirtyi kaksivuotisella sopimuksella SM-liigajoukkue Porin Ässien apuvalmentajaksi.

Helmikuussa 2015 Suomi-sarjajoukkue Nokian Pyry tiedotti Karppisen tehneen 1+1-vuotisen sopimuksen. Karppinen aloitti päävalmentajan tehtävät Pyryssä 1. toukokuuta 2015.

## Lähteet
*Eliteprospects.com - Sami Karppinen 
 
### Viitteet
Thomas Jerome Welsh

**Thomas Jerome Welsh** (20. joulukuuta 1921 Weatherly – 19. helmikuuta 2009) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 30. toukokuuta 1946 ja nimitettiin sen vihkipiispaksi sekä Inis Cathaigin titulaaripiispaksi 18. helmikuuta 1970. Piispaksi vihkiminen seurasi 2. huhtikuuta. Pääkonsekraattorina toimi John Joseph Krol, jota avustivat Gerald Vincent McDevitt ja John Joseph Graham.

Welsh sai 4. kesäkuuta 1974 nimityksen Arlingtonin piispaksi, ja hänet asetettiin virkaansa 13. elokuuta. Hänet nimitettiin 3. helmikuuta 1983 Allentownin piispaksi, jonka virkaan hänet asetettiin 21. maaliskuuta. Hän erosi tehtävistään 15. joulukuuta 1997.

## Lähteet
John Richard Keating

**John Richard Keating** (20. heinäkuuta 1934 Chicago, Illinois – 22. maaliskuuta 1998) oli yhdysvaltalainen roomalaiskatolinen piispa. Hänet vihittiin papiksi Chicagon arkkihiippakuntaan 20. joulukuuta 1958 ja nimitettiin Arlingtonin hiippakunnan johtoon 7. kesäkuuta 1983. Piispaksi vihkiminen seurasi 4. elokuuta. Pääkonsekraattorina toimi Pio Laghi, jota avustivat Thomas Joseph Murphy ja Thomas Jerome Welsh.

Keating kuoli 63-vuotiaana virassa.

## Lähteet
Gerald Vincent McDevitt

**Gerald Vincent McDevitt** (23. helmikuuta 1917 Philadelphia, Pennsylvania – 29. syyskuuta 1980) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan Dennis Joseph Dougherty 30. toukokuuta 1942. Hänet nimitettiin Philadelphian vihkipiispaksi sekä Tigiaksen titulaaripiispaksi 22. kesäkuuta 1962, ja piispaksi vihkiminen seurasi 1. elokuuta. Pääkonsekraattorina toimi Egidio Vagnozzi, jota avustivat Joseph Carroll McCormick ja Francis James Furey.

McDevitt osallistui Vatikaanin toiseen kirkolliskokoukseen. Hän kuoli 63-vuotiaana virassa.

## Lähteet
José Alves Matoso

**José Alves Matoso** (18. helmikuuta 1860 Côja – 1. helmikuuta 1952) oli portugalilainen roomalaiskatolinen piispa. Hänet vihittiin papiksi 16. heinäkuuta 1882 ja nimitettiin Guardan hiippakunnan johtoon 3. lokakuuta 1914. Piispaksi vihkiminen seurasi 21. maaliskuuta 1915. Pääkonsekraattorina toimi António José de Souza Barroso, jota avustivat António Moutinho ja João Evangelista de Lima Vidal. Alves Matoso asetettiin virkaansa 18. huhtikuuta. 

Alves Matoso kuoli 91-vuotiaana virassa.

## Lähteet
Manuel da Rocha Felício

**Manuel da Rocha Felício** (s. 6. marraskuuta 1947 Mamouros) on portugalilainen roomalaiskatolinen piispa. Hänet vihittiin papiksi Viseun hiippakuntaan 21. lokakuuta 1973 ja nimitettiin Lissabonin patriarkaatin vihkipiispaksi sekä Aquae Flaviaen titulaaripiispaksi 21. lokakuuta 2002. Piispaksi vihkiminen seurasi 15. joulukuuta. Pääkonsekraattorina toimi António Ramos Monteiro, jota avustivat Jorge Ferreira da Costa Ortiga ja António dos Santos.

Da Rocha Felício sai 21. joulukuuta 2004 nimityksen Guardan koadjuuttoripiispaksi, ja 1. joulukuuta 2005 hänestä tuli sen piispa.

## Lähteet
José Ignacio Munilla Aguirre

**José Ignacio Munilla Aguirre** (s. 13. marraskuuta 1961) on espanjalainen roomalaiskatolinen piispa. Hänet vihittiin papiksi San Sebastiánin hiippakuntaan 29. kesäkuuta 1986 ja nimitettiin Palencian hiippakunnan johtoon 24. kesäkuuta 2006. Piispaksi vihkiminen seurasi 10. syyskuuta. Pääkonsekraattorina toimi Manuel Monteiro de Castro, jota avustivat Juan María Uriarte Goiricelaya ja Rafael Palmero Ramos. 

Munilla Aguirre sai 21. marraskuuta 2009 nimityksen San Sebastiánin piispaksi, jonka virkaan hänet asetettiin 9. tammikuuta 2010.

## Lähteet
Vincent DePaul Breen

**Vincent DePaul Breen** (24. joulukuuta 1936 Brooklyn – 30. maaliskuuta 2003) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 15. heinäkuuta 1962 ja nimitettiin Metuchenin hiippakunnan johtoon New Jerseyyn 8. heinäkuuta 1997. Piispaksi vihkiminen seurasi 8. syyskuuta. Pääkonsekraattorina toimi Theodore Edgar McCarrick, jota avustivat Thomas Vose Daily ja Edward Thomas Hughes.

Breen erosi tehtävistään 4. tammikuuta 2002.

## Lähteet
António dos Santos

**António dos Santos** (14. huhtikuuta 1932 Vagos – 26. maaliskuuta 2018) oli portugalilainen roomalaiskatolinen piispa. Hänet vihittiin papiksi Aveiron hiippakuntaan 1. heinäkuuta 1956 ja nimitettiin sen vihkipiispaksi sekä Tabboran titulaaripiispaksi 6. joulukuuta 1975. Piispaksi vihkiminen seurasi 4. huhtikuuta 1976. Pääkonsekraattorina toimi Giuseppe Maria Sensi, jota avustivat Manuel d'Almeida Trindade ja Manuel Dos Santos Rocha. 

Dos Santos sai 17. marraskuuta 1979 nimityksen Guardan piispaksi, jona hän toimi, kunnes erosi tehtävistään 1. joulukuuta 2005.

## Lähteet
António Ramos Monteiro

**António Ramos Monteiro** (10. lokakuuta 1928 Fafe – 3. huhtikuuta 2004) oli portugalilainen roomalaiskatolinen piispa. Hän liittyi kapusiineihin 11. joulukuuta 1949 ja sai pappisvihkimyksensä 15. huhtikuuta 1951. Hänet nimitettiin Viseun koadjuuttoripiispaksi 21. elokuuta 1987, ja piispaksi vihkiminen seurasi 11. lokakuuta. Pääkonsekraattorina toimi António Ribeiro, jota avustivat José Pedro da Silva ja Eurico Dias Nogueira.

Ramos Monteirosta tuli 14. syyskuuta 1988 Viseun piispa, jona hän toimi, kunnes kuoli 75-vuotiaana virassa.

## Lähteet
Ilídio Pinto Leandro

**Ilídio Pinto Leandro** (14. joulukuuta 1950 – 21. helmikuuta 2020 Viseu) oli portugalilainen roomalaiskatolinen piispa. Hänet vihittiin papiksi Viseun hiippakuntaan 25. joulukuuta 1973 ja nimitettiin sen johtoon 10. kesäkuuta 2006. Piispaksi vihkiminen seurasi 23. heinäkuuta. Pääkonsekraattorina toimi António Augusto dos Santos Marto, jota avustivat Jorge Ferreira da Costa Ortiga ja Manuel da Rocha Felício.

## Lähteet
António Manuel Moiteiro Ramos

**António Manuel Moiteiro Ramos** (s. 17. toukokuuta 1956 Aldeia de João Pires) on portugalilainen roomalaiskatolinen piispa. Hänet vihittiin papiksi Guardan hiippakuntaan 4. heinäkuuta 1981 ja nimitettiin Bragan arkkihiippakunnan vihkipiispaksi sekä Cabarsussin titulaaripiispaksi 8. kesäkuuta 2012. Piispaksi vihkiminen seurasi 12. elokuuta. Pääkonsekraattorina toimi José Saraiva Martins, jota avustivat Manuel da Rocha Felício ja Jorge Ferreira da Costa Ortiga.

## Lähteet
Benno Elbs

**Benno Elbs** (s. 16. lokakuuta 1960 Bregenz) on itävaltalainen roomalaiskatolinen piispa. Hänet vihki papiksi Feldkirchin hiippakuntaan Bruno Wechner 16. toukokuuta 1986. Hänet nimitettiin Feldkirchin hallitsijaksi 16. marraskuuta 2011 ja piispaksi 8. toukokuuta 2013. Hänet konsekroi 30. kesäkuuta 2013 Alois Kothgasser, jota avustivat Christoph Schönborn, Peter Stephan Zurbriggen ja Elmar Fischer.

## Lähteet
Toinen aste (täsmennyssivu)

**Toinen aste** voi viitata ainakin seuraaviin:

* toisen asteen oppilaitos
* toisen asteen yhtälö
* toisen asteen käyrä.
Libardo Ramírez Gómez

**Libardo Ramírez Gómez** (12. marraskuuta 1933 Garzón –  11. syyskuuta 2025) oli kolumbialainen roomalaiskatolinen piispa. Hänet vihittiin papiksi 26. toukokuuta 1956 ja nimitettiin Armenian hiippakunnan johtoon 8. helmikuuta 1972. Piispaksi vihkiminen seurasi 8. huhtikuuta. Pääkonsekraattorina toimi Angelo Palmas, jota avustivat Jacinto Vásquez Ochoa ja Félix María Torres Parra.

Ramírez Gómez sai 18. lokakuuta 1986 nimityksen Garzónin piispaksi, jona hän toimi, kunnes erosi tehtävistään 15. maaliskuuta 2003.

## Lähteet
Gilberto Jiménez Narváez

**Gilberto Jiménez Narváez** (18. helmikuuta 1937 Abejorral – 20. lokakuuta 2015) oli kolumbialainen roomalaiskatolinen piispa. Hänet vihittiin papiksi 1. syyskuuta 1963 ja nimitettiin Riohachan hiippakunnan johtoon 16. heinäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Flavio Calle Zapata, jota avustivat Félix María Torres Parra ja Alberto Giraldo Jaramillo.

Jiménez Narváez erosi tehtävistään 8. maaliskuuta 2001. Hän sai 20. maaliskuuta 2001 nimityksen Medellínin arkkihiippakunnan vihkipiispaksi ja Apollonian titulaaripiispaksi. Hän jäi eläkkeelle vihkipiispan tehtävistä 25. helmikuuta 2012.

## Lähteet
Odilon Guimarães Moreira

**Odilon Guimarães Moreira** (s. 9. tammikuuta 1939 Presidente Bernardes) on brasilialainen roomalaiskatolinen piispa. Hänet vihittiin papiksi Caratingan hiippakuntaan 23. tammikuuta 1969 ja nimitettiin Vitórian arkkihiippakunnan vihkipiispaksi sekä Flumenpiscensen titulaaripiispaksi 4. elokuuta 1999. Piispaksi vihkiminen seurasi 24. lokakuuta. Pääkonsekraattorina toimi Silvestre Luís Scandián, jota avustivat Hélio Gonçalves Heleno ja José Eugênio Corrêa.

Guimarães Moreira sai 22. tammikuuta 2003 nimityksen Itabira-Fabricianon piispaksi, jona hän toimi, kunnes erosi tehtävistään 21. helmikuuta 2013.

## Lähteet
The Wicker Man (vuoden 2006 elokuva)

**The Wicker Man** on vuonna 2006 ensi-iltansa saanut yhdysvaltalainen kauhuelokuva, jonka on ohjannut Neil LaBute. Elokuva on uudelleenfilmatisointi vuoden 1973 elokuvasta *[[Uhrijuhla (elokuva)|Uhrijuhla]]*.

## Juoni
Poliisi Edward Malus saa tietää, että hänen ex-kihlattunsa tytär Rowan on kadonnut. Hän matkaa sisar Summersislen johtamalle saarelle, jossa hänen esittämiinsä kysymyksiin saadaan vain välttelevä vastaus. Kun Malus löytää hautausmaalta Rowanin takin, hän uskoo saarelaisten tietävän enemmän kuin he kertovat.

## Näyttelijät

James Franco, Jason Ritter ja Aaron Eckhart tekevät cameoroolit elokuvassa.

## Vastaanotto
Elokuva sai paljon negatiivisia arvosteluja, ja viisi Golden Raspberry Awards -ehdokkuutta. Christopher Lee, joka näytteli lordi Summersisleä vuoden 1973 versiossa, loukkaantui siitä, että uudelleenfilmatisoinnissa hänen alkuperäisesti esittämänsä hahmo on nainen. Nicolas Cage on sanonut elokuvan olevan absurdi. Kuitenkin jotkut kriitikot, kuten Owen Gleiberman, näkivät elokuvan positiivisemmassa valossa ja sanoivat Neil LaButen tuoneen siihen innovaatiota.

## Aiheesta muualla
* 
*
Jorma Ihatsu

**Jorma Ihatsu** (25. syyskuuta 1937 Sakkola – 1. helmikuuta 2014 Helsinki) oli suomalainen yritysjohtaja. Hän oli muun muassa yksi Valintatalo-ketjun sekä Aleksi 13- ja Ajatar-myymälöiden pääomistaja Euromarketin kautta, ja useiden liikkeiden perustaja.

Evakkoperheen poika Jorma Ihatsu kävi keskikoulun Haminassa ja valmistui merkonomiksi Kotkan kauppaoppilaitoksesta. Vuonna 1957 hän pääsi kauppaneuvos Olavi Uiton ja tämän veljen Yrjö Uiton omistaman Ajattaren liikkeenhoitajaksi. Ihatsu eteni pienosakkaaksi ja lopulta Ajattaren pääomistajaksi. Vuonna 1966 Uitot ja Ihatsu perustivat Valintatalon ja seuraavana vuonna Aleksi 13:n.

Ihatsun onnistui neuvotella tukkuportaan ohittava toimitussopimus Valintataloille ensin Valion ja sitten monien muidenkin tavarantoimittajien kanssa. Hän johti Valintataloa kilpailijoitaan nopealiikkeisemmäksi mainonnan ja muun jatkuvan kampanjoinnin avulla. Valintatalo oli pitkään *[[Helsingin Sanomat|Helsingin Sanomien]]* suurin mainostaja. Televisiomainonnassa Ihatsu oli mukana luomassa mainosjinglejä ”Valintatalon kassissa on talous vatupassissa” sekä ”Ajatar on Forumissa, Forumissa Mannerheimintiellä”.

120 myymälän ketjuksi kasvanut Valintatalo myytiin Eka-yhtymälle vuonna 1986. Konsernin emoyhtiö Euromarket Oy, johon kuuluivat myös Fotoyks-valokuvausliikeketju, Kehä-Siivous ja Juniormainos, haettiin konkurssiin 1990-luvun alun laman aikana.

## Lähteet
NBA-kausi 2013–2014

**NBA-kausi 2013–2014** oli NBA-koripalloliigan 68. kausi. Runkosarja alkoi 29. lokakuuta 2013 ja päättyi 16. huhtikuuta 2014, jonka jälkeen käynnistyivät pudotuspelit. San Antonio Spurs haki revanssin edelliskauden finaalivastustajastaan Miami Heatista voitettuaan tämän 15. kesäkuuta päättyneessä finaalisarjassa voitoin 4–1.

## Tapahtumia

* Memphis Grizzlies sai 8. helmikuuta Atlanta Hawksia vastaan käydyssä ottelussa vain yhden vapaaheiton, mikä on kaudella 1954–55 aloitetun tilastoinnin ennätys.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Kevin Durant, Oklahoma City Thunder
* **Vuoden tulokas:** Michael Carter-Williams, Philadelphia 76ers
* **Vuoden puolustuspelaaja:** Joakim Noah, Chicago Bulls
* **Paras kuudes pelaaja:** Jamal Crawford, Los Angeles Clippers
* **Kehittynein pelaaja:** Goran Dragić, Phoenix Suns
* **Vuoden valmentaja:** Gregg Popovich, San Antonio Spurs
* **Finaalien MVP:** Kawhi Leonard, San Antonio Spurs

## Aiheesta muualla
Merten moottoritiet

**Merten moottoritiet** on käsite, jolla korostetaan Euroopan unionin meriliikenteen tärkeyttä. Merten moottoriteiden tavoitteena on luoda vaihtoehto maantiekuljetuksille. Se on osa Euroopan laajuista liikenneverkkoa (TEN-T).

## Maantieteelliset alueet
Euroopassa on neljä merten moottoritietä:

* Itämeren moottoritie
* Läntisen Euroopan merten moottoritie
* Kaakkois-Euroopan merten moottoritie
* Lounais-Euroopan merten moottoritie

## Lähteet

## Aiheesta muualla
* Merten moottoritiet Euroopan komission sivuilla